b"\n_START_ARTICLE_\nCova del Valle\n_START_PARAGRAPH_\nLa cova del Valle est\xc3\xa0 situada al municipi de Rasines, Cant\xc3\xa0bria (Espanya). Tamb\xc3\xa9 \xc3\xa9s coneguda pels seus habitants com \xc2\xabLa Viejarrona\xc2\xbb. T\xc3\xa9 una entrada de grans dimensions, cosa que li d\xc3\xb3na gran majestuositat. Hi neix el riu Silencio, afluent del Ruahermosa, ambd\xc3\xb3s tributaris de l'As\xc3\xb3n. \xc3\x89s de gran import\xc3\xa0ncia tant prehist\xc3\xb2rica com espeleol\xc3\xb2gica.\n_START_SECTION_\nImport\xc3\xa0ncia prehist\xc3\xb2rica\n_START_PARAGRAPH_\nEncara que no s'han trobat pintures rupestres a l'interior, el 1905 el pare Lorenzo Sierra va descobrir un jaciment important\xc3\xadssim d'objectes i peces de diferents \xc3\xa8poques, com ara l'azili\xc3\xa0 (arpons, puntes, raspadors...) o el magdaleni\xc3\xa0 superior (arpons d'una o dues files de dents i altres diferents estris d'os; la ind\xc3\xbastria del s\xc3\xadlex t\xc3\xa9 sobretot burins centrals i diversos tipus de raspadors). En aquest jaciment, tamb\xc3\xa9 es va trobar un bast\xc3\xb3 perforat de gran valor arqueol\xc3\xb2gic, avui desaparegut, del qual se'n conserva una c\xc3\xb2pia en escaiola al Museu Arqueol\xc3\xb2gic Nacional d'Espanya. Tamb\xc3\xa9 va apar\xc3\xa8ixer un altre bast\xc3\xb3 perforat, menys important que l'anterior perqu\xc3\xa8 no tenia decoraci\xc3\xb3, que es conserva al Museu Regional de Prehist\xc3\xb2ria i Arqueologia de Cant\xc3\xa0bria.\n_START_SECTION_\nImport\xc3\xa0ncia espeleol\xc3\xb2gica\n_START_PARAGRAPH_\nLa cova del Valle est\xc3\xa0 reconeguda com una de les cavitats m\xc3\xa9s llargues explorades del m\xc3\xb3n. Amb els seus m\xc3\xa9s de 40 quil\xc3\xb2metres explorats, \xc3\xa9s molt coneguda pels practicants de l'espeleologia."